

Οΐ9ΐυ!Γ^?9ηθ(ί 6γ 
νΑΚνΑΡΑΖΑΟΗΛ 
ϋβΐβ: 2018.06.31^8:48:33 
ΕΕ5Τ 
Ρθ35θπ: 5ί8Π8α ΡϋΡ 
(θΓΠ&θίΙΰθύ) | 

ΙοοΒίΐοη: Α0τβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2765 


26 Ιουνίου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 246 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάκληση της αριθμ. 8602/31-10-1977 (ΦΕΚ 
473/19-11-1977 τ.Δ') απόφασης Νομάρχη Γρεβε- 
νών περί κήρυξης ως αναδασωτέας δασικής έκτα¬ 
σης εμβαδού 70 στρεμμάτων στη θέση «Καμπά- 
κια» του Ιδιωτικού δάσους Ελισάβετ Μπούσιου 
της Κοινότητας Ελευθεροχωρίου περιοχής Δ/νσε- 
ως Δασών Γρεβενών και άρση της αναδάσωσης. 

2 Κήρυξη ως αναδασωτέας δημόσιας έκτασης δά¬ 
σους πρίνου συνολικού εμβαδού 6,777 στρ. στη 
θέση «Τσερλιάς» περιφέρειας Δήμου Μακρακώ- 
μης Δ.Ε. ΣπερχειάδαςΤ.Κ. Παλαιοβράχας, Π.Ε. Φθι¬ 
ώτιδας. 

3 Κήρυξη ως αναδασωτέας δασικής έκτασης εμ¬ 
βαδού 86.325,54 τ.μ. στη θέση «Χάσωνας» τ.κ. 
Ντερέ δ.ε. Πλατανιά Δήμου Πλατανιά Π.Ε. Χανίων, 
κατόπιν επικαιροποίησης και ταυτοποίησης της 
παρανόμως εκχερσωμένης δασικής έκτασης από 
έτους 1989, ως και ανάκληση της αριθμ. 5798/ 
6-12-1989 (ΦΕΚ 759 Δ/29-12-1989) απόφασης 
Νομάρχη Χανίων, περί κήρυξης ως αναδασωτέας 
έκτασης εμβαδού 120 στρεμμάτων στη θέση «Χά¬ 
σωνας» κοινότητας Ντερέ Ν. Χανίων. 


ΑΠΟΦΑΣΕΙΣ 

Αριθμ. 82474 _ (1) 

Ανάκληση της αριθμ. 8602/31-10-1977 (ΦΕΚ 
473/19-11 -1977 τ.Δ') απόφασης Νομάρχη Γρεβε¬ 
νών περί κήρυξης ως αναδασωτέας δασικής έκτα¬ 
σης εμβαδού 70 στρεμμάτων στη θέση «Καμπά- 
κια» του Ιδιωτικού δάσους Ελισάβετ Μπούσιου 
της Κοινότητας Ελευθεροχωρίου περιοχής Δ/νσε- 
ως Δασών Γρεβενών και άρση της αναδάσωσης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

1.1 .Του άρθρ. 1 του ν. 2503/1997 «Διοίκηση, οργάνω¬ 


ση, στελέχωση της Περιφέρειας, ρύθμιση θεμάτων για 
τηνΤοπική Αυτοδιοίκηση και άλλες διατάξεις» (Α' 107). 

1.2. Του άρθρ. 280 του ν. 3852/2010 (ΦΕΚ 87 Α77-6- 
2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

1.3. Του π.δ. 141/27-12-2010 (ΦΕΚ 234/τ.Α727-12- 
2010) «Οργανισμός της Αποκεντρωμένης Διοίκησης 
Ηπείρου - Δυτ. Μακεδονίας», όπως τροποποιήθηκε με 
το άρθρο 92 του ν. 4446/2016 (ΦΕΚ 240/τ.Α722-12-2016) 
«Πτωχευτικός Κώδικας, Διοικητική Δικαιοσύνη,Τέλη Πα¬ 
ράβολα, Οικειοθελής αποκάλυψη φορολογητέας ύλης 
παρελθόντων ετών, Ηλεκτρονικές συναλλαγές, Τροπο¬ 
ποιήσεις του ν. 4270/2014 και λοιπές διατάξεις». 

1.4. Του ν. 2647/1998 (ΦΕΚ 237 Α) «Μεταβίβαση αρ¬ 
μοδιοτήτων στις Περιφέρειες και την Αυτοδιοίκηση και 
άλλες διατάξεις». 

1.5. Τις διατάξεις παρ. 1 αρθρ. 28 του ν. 4325/2015 «Εκ¬ 
δημοκρατισμός της Διοίκησης- Καταπολέμηση Γραφειο¬ 
κρατίας και Ηλεκτρονική Διακυβέρνηση, Αποκατάσταση 
αδικιών και άλλες διατάξεις» (Α' 47). 

1.6. Την με αριθμ. 272961/26-4-1982 κοινή υπουρ¬ 
γική απόφαση του Υπ. Προεδρίας και Γεωργίας περί 
«αναμόρφωσης συλλογικών οργάνων γνωμοδοτικής 
και αποφασιστικής αρμοδιότητας του Υπ. Γεωργίας», 
όπως τροποποιήθηκε και συμπληρώθηκε με την αριθμ. 
347624/21-10-1982 κοινή υπουργική απόφαση (ΦΕΚ 
841 τ.Β'). 

1.7. Του ν. 998/1979 «Περί προστασίας δασών και δα¬ 
σικών εν γένει εκτάσεων της χώρας» (Α' 289) και συγκε¬ 
κριμένα τις διατάξεις της παρ. 3 του άρθρου 44 όπως 
τροποποιήθηκε με τις διατάξεις του άρθρου 35 του 
ν. 4280/2014 (Α' 159) και ισχύει σήμερα. 

1.8. Την αριθμ. 160417/1180/8-7-1980 δ/γή του Υπ. 
Γεωργίας, την αριθμ. 86004/1637/04-06-1987 διαταγή 
του Υπουργείου Γεωργίας σύμφωνα με την οποία έγινε 
αποδεκτή η αριθμ. 417/1987 γνωμοδότηση των Προϊ¬ 
σταμένων Νομικών Δ/νσεων της Διοίκησης, την αριθμ. 
88872/573/19-2-2002 δ/γή του Υπ. Γεωργίας και την 
αριθμ. 97870/2248/7-5-2009 διαταγή του Υπ. Αγροτικής 
Ανάπτυξης και Τροφίμων. 

2.Την αριθμ. 8602/31 -10 -1977 (ΦΕΚ 473/19-11-1977 
τ,Δ') απόφαση Νομάρχη Γρεβενών περί κήρυξης ωςανα- 

δασωτέας δασικής έκτασης εμβαδού 70 στρεμμάτων 
στη θέση «Καμπάκια» του Ιδιωτικού δάσους Ελισάβετ 
Μπούσιου της Κοινότητας Ελευθεροχωρίου περιοχής 
Δ/νσεως Δασών Γρεβενών. 

3. Την αριθμ. 13912/15-5-2017 απόφαση του Υπουρ¬ 
γού Εσωτερικών (ΦΕΚ 250/τ Υ.Ο.Δ.Δ./26-5-2017) με την 
οποία διορίστηκε Συντονιστής της Αποκεντρωμένης 
Διοίκησης Ηπείρου - Δυτικής Μακεδονίας ο Μιχελάκης 
Βασίλειος του Πολυκάρπου. 

4. Το αριθμ. 73440/17-5-2018 έγγραφο της Δ/νσης 
Δασών Γρεβενών, αποφασίζουμε: 

Ανακαλούμε την αριθμ. 8602/31-10-1977 (ΦΕΚ 473/19- 
11-1977 τ.Δ') απόφαση Νομάρχη Γρεβενών περί κήρυξης 
ως αναδασωτέας δασικής έκτασης εμβαδού 70 στρεμμά¬ 
των στη θέση «Καμπάκια» του Ιδιωτικού δάσους Ελισά¬ 
βετ Μπούσιου της Κοινότητας Ελευθεροχωρίου περιοχής 
Δ/νσεως Δασών Γρεβενών και αίρουμε την αναδάσωση 
στο σύνολο της έκτασης, σύμφωνα με τις διατάξεις της 
παρ. 3 του άρθρου 44 του ν. 998/1979 όπως τροποποι¬ 
ήθηκε με τις διατάξεις του άρθρου 35 του ν. 4280/2014 
και ισχύει σήμερα, λόγω του ότι επιτεύχθηκε ο σκοπός 
της κήρυξης (Πραγματική αιτία). Η διαχείριση της ανα- 
δασωθείσας ανωτέρω έκτασης θα γίνεται σύμφωνα με 
τις διατάξεις της δασικής νομοθεσίας. 

Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Ιουνίου 2018 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 1359/78801 (2) 

Κήρυξη ως αναδασωτέας δημόσιας έκτασης δά¬ 
σους πρίνου συνολικού εμβαδού 6,777 στρ. στη 
θέση «Τσερλιάς» περιφέρειας Δήμου Μακρακώ- 
μης Δ.Ε. Σπερχειάδας Τ.Κ. Παλαιοβράχας, Π.Ε. 
Φθιώτιδας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 6 και 280 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης» (ΦΕΚ 
87 Α'). 

3. Το π.δ. 138/2010 «Οργανισμός της Αποκεντρωμένης 
Διοίκησης Θεσσαλίας- Στ. Ελλάδας» (ΦΕΚ 231 Α’). 

4. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας» 
( ΦΕΚ 289 Α') όπως τροποποιήθηκαν με τον ν. 3208/03 


(ΦΕΚ 303 Α'), άρθρο 9 ν. 3818/2010 (ΦΕΚ 17 Α') και άρθρο 
35 παρ. 1 ν. 4280/2014 ( ΦΕΚ 159 Α’) και συγκεκριμένα: 
α) του άρθρου 38 παρ. 1, β) του άρθρου 41 παρ. 1, όπως 
ισχύουν. 

5. Τις διαταγές του Υπουργείου Γεωργίας: α) 160417/ 
1180/8-7-1980, β) 182447/3049/24-9-1980 και γ) 105204/ 
2793/31-07-2002. 

6. Την αριθμ. 110789/1293/02-09-2014 διαταγή του 
Υ.ΠΕ.Κ.Α. 

7. Τις διατάξεις των άρθρων 28 και 28Α του ν. 4325/2015 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση κ.λπ. (ΦΕΚ 
47 Α'). 

8. Την αριθμ. 6985/85797/1-6-2017 απόφαση του Συ¬ 
ντονιστή Α.Δ.Θ.Στ.Ε. «Μεταβίβαση δικαιώματος υπογρα¬ 
φής κ.λ.π. στους Προϊσταμένους ή στις Προϊσταμένες 
Διευθύνσεων» (ΦΕΚ 2003 Β'). 

9. Την αριθμ. 13917/15-5-2017 απόφαση Υπουργού 
Εσωτερικών (ΦΕΚ 250 ΥΘΔΔ/26-5-2017) περί διορισμού 
Συντονιστή στην Α.Δ.Θ.Στ.Ε. 

10. Την αριθμ. 895/55025/23-5-2018 αναφορά του 
Δασαρχείου Σπερχειάδας, με την οποία προτείνεται η 
κήρυξη ως αναδασωτέας της αναφερόμενης στο θέμα 
έκτασης, αποφασίζουμε: 

Κηρύσσουμε ως αναδασωτέα δημόσια έκταση δά¬ 
σους πρίνου συνολικού εμβαδού 6,777 στρ., η οποία 
αποτελείται από το τμήμα Ε1 εμβαδού 3,450 στρ. και 
το τμήμα Ε2 εμβαδού 3,327 στρ., στη θέση «Τσερλιάς» 
περιφέρειας Δήμου ΜακρακώμηςΔ.Ε. Σπερχειάδας Τ.Κ. 
Παλαιοβράχας, Π.Ε. Φθιώτιδας, η οποία καταστράφηκε 
από παράνομη αποψιλωτική υλοτομία και εν συνεχεία 
από πυρκαγιά στις 4, 5, και 13 του μηνάς Απριλίου του 
έτους 2018. Η έκταση αυτή πριν την καταστροφή της κα¬ 
λυπτόταν από δάσος πρίνου με ποσοστό δασοκάλυψης 
95% και εμπίπτει στην κατηγορία των εκτάσεων του άρ¬ 
θρου 3 παρ. 1 του ν. 998/1979, όπωςτροποποιήθηκε και 
ισχύει σήμερα, αποτελεί δε μαζί με τις όμορες δασικού 
χαρακτήρα εκτάσεις οργανική ενότητα που συμβάλλει 
στη διατήρηση της φυσικής και βιολογικής ισορροπίας 
και εξυπηρετεί τη διαβίωση των ανθρώπων εντός του 
φυσικού περιβάλλοντος. 

Η συνολική έκταση απεικονίζεται μετά στοιχεία:τμήμα 
Ε1 (1,2,3,...40,41,1), τμήμα Ε2 (42,43,44,...58,59,42) και 
προσδιορίζεται επακριβώς από τις αντίστοιχες συντεταγ¬ 
μένες ΕΓΣΑ ’87 στο συνημμένο τοπογραφικό διάγραμμα, 
κλίμακας 1:2000, το οποίο συνοδεύει την απόφαση αυτή. 

Οι εκτάσεις και των δύο τμημάτων (Ε1 και Ε2) έχουν 
όρια: 

Ανατολικά: Με δάσος πρίνου. 

Δυτικά: Με δάσος πρίνου. 

Βόρεια: Με δάσος πρίνου. 

Νότια: Με δάσος πρίνου. 

Σκοπός της κήρυξης της ανωτέρω έκτασης ως αναδα¬ 
σωτέας, είναι η προστασία της, η διατήρηση του δασικού 
της χαρακτήρα, ο αποκλεισμός διάθεσής της για άλλη 

χρήση και η επαναδημιουργίατης καταστραφείσας δα¬ 
σικής βλάστησης με φυσική αναγέννηση. 

Επιτρέπεται υποβολή κατ’ αυτής αίτησης ακύρωσης 
στο αρμόδιο Διοικητικό Εφετείο (άρθρο 47 ν. 3900/2010 - 
ΦΕΚ 213 Α’) μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 46 
π.δ. 18/1989 -ΦΕΚ 8/Α'). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

(Ακολουθεί σχεδιάγραμμα) 

Λαμία, 8 Ιουνίου 2018 

Με εντολή Συντονιστή 
Αποκεντρωμένης Διοίκησης 
Ο Διευθυντής Δασών Φθιώτιδας 

ΑΝΔΡΕΑΣΠΑΠΑΝΔΡΕΟΥ 

Αριθμ. 5685/31-5-2018 (3) 

Κήρυξη ως αναδασωτέας δασικής έκτασης εμβα- 
δού 86.325,54 τ.μ. στη θέση "Χάσωνας" τ.κ. Ντε- 
ρέ δ.ε. Πλατανιά Δήμου Πλατανιά Π.Ε. Χανίων, 
κατόπιν επικαιροποίησης και ταυτοποίησης της 
παρανόμως εκχερσωμένης δασικής έκτασης από 
έτους 1989, ως και Ανάκληση της αριθμ. 5798/ 
6-12-1989 (ΦΕΚ 759 Δ/29-12-1989) απόφασης 
Νομάρχη Χανίων, περί κήρυξης ως αναδασωτέ¬ 
ας έκτασης εμβαδού 120 στρεμμάτων στη θέση 
"Χάσωνας" κοινότητας Ντερέ Ν. Χανίων. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 3852/2010 (ΦΕΚ 87Α') «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Τις διατάξεις του π.δ. 136/2010 (ΦΕΚ 229 Α’) «Οργα¬ 
νισμός της Αποκεντρωμένης Διοίκησης Κρήτης». 

4. Την πράξη 4 της 06-02-2015 (ΦΕΚ 24/Α') του Υπουργι¬ 
κού Συμβουλίου «Αποδοχή παραιτήσεων των Γενικών Γραμ¬ 
ματέων των Αποκεντρωμένων Διοικήσεων της Χώρας». 

5. Τις διατάξεις του άρθρου 56 του ν. 4257/2014 (ΦΕΚ 
93/Α') «Επείγουσες ρυθμίσεις αρμοδιότητας Υπουργείου 
Εσωτερικών» και την αριθμ. 14026/15-5-2017 απόφαση 
Υπ. Εσωτερικών "Διορισμός της Μαρίας Κοζυράκη του 
Εμμανουήλ ως Συντονίστριας της Αποκεντρωμένης Δι¬ 
οίκησης Κρήτης, (ΦΕΚ 250 τ. Υ.Ο.Δ.Δ./26-5-2017). 

6. Το άρθρο 20 της αριθμ. οικ. 8165/27-6-2017 (ΦΕΚ 
2247/τ.Β730-6-2017) απόφασης Συντονίστριας Α.Δ. 
Κρήτης "Ανάθεση άσκησης αρμοδιοτήτων σε οργανι¬ 
κές μονάδες της Αποκεντρωμένης Διοίκησης Κρήτης και 
παροχή εξουσιοδότησης υπογραφής «Με εντολή Συντο¬ 
νιστή» («Μ.Ε.Σ.») αποφάσεων, εγγράφων και άλλων πρά¬ 
ξεων, στους Προϊστάμενους των οργανικών μονάδων 
της Αποκεντρωμένης Διοίκησης Κρήτης καθώς και σε 
υπαλλήλους κατηγορίας ΠΕ ή ΤΕ της Δ/νσης Αλλοδαπών 
και Μετανάστευσης, σύμφωνα με τις διατάξεις του άρ¬ 
θρου 12 του ν. 4147/2013 (ΦΕΚ τ.Α' 98), όπως ισχύουν." 

7. Τις διατάξειςτουν. 998/1979 (ΦΕΚ289/Α71979) «Περί 
προστασίας των δασών και των δασικών εν γένει εκτά¬ 
σεων της χώρας», όπως έχουν τροποποιηθεί και ισχύουν 
σήμερα, συγκεκριμένα: α) Της παρ. 3 άρθρου 44, όπως 
συμπληρώθηκε με την παρ. 9 άρθρου 1 του ν.3208/2003 
(ΦΕΚ 303/Α72003) και αντικαταστάθηκε με το άρθρο 35 
παρ. 2 του ν. 4280/2014 (ΦΕΚ 159/Α72014), σύμφωνα με 
την οποία "η απόφαση κήρυξης καταστραφέντος δά¬ 
σους ή δασικής έκτασης ως αναδασωτέου αίρεται μετά 
την πραγματοποίηση της αναδάσωσης, η οποία συντε- 
λείται με την επαναφορά της καταστραφείσας δασικής 
βλάστησης στην έκταση με οικολογικά χαρακτηριστι¬ 
κά επαρκή για την υπαγωγή της στις παρ. 1 και 2 του 
άρθρου 3 του παρόντος Νόμου, ανάλογα με τη μορφή 
(δάσος ή δασική έκταση) που είχε πριν την καταστρο¬ 
φή της, χωρίς να απαιτείται η πλήρης μορφολογική και 


οικολογική αποκατάσταση της έκτασης αυτής στο προ 
της καταστροφής της επίπεδο", β) Της παρ. 4 άρθρου 44, 
όπως προστέθηκε με το άρθρο 36 του ν. 3698/2008 (ΦΕΚ 
198/Α72008) και αντικαταστάθηκε με την παρ. 3 άρθρου 
35 του ν. 4280/2014 (ΦΕΚ 159/Α72014). 

γ) Των παρ. 1 και 2 άρθρου 3. 

8. Την αριθμ. 160417/1180/8.7.1980 βασική Εγκύκλιο 
Δ/γή του Υπουργείου Γεωργίας, με την οποία παρέχονται 
οδηγίες για τις αναδασωτέες εκτάσεις. 

9. Την με αριθμ. 117080/6353/13-11-2014 Εγκύκλιο 
διαταγή της Γενικής Δ/νσης Ανάπτυξης και Προστασίας 
Δασών και Αγροπεριβάλλοντοςτου Υ.Π.Ε.Κ.Α. «Περί της 
διαδικασίας άρσης ή ανάκλησης αποφάσεων αναδά¬ 
σωσης». 

10. Την αριθμ. 124581/2774/26.5.2015 Δ/γη Υ.Π.Α.Π.ΕΝ. 
«Περί της διαδικασίας άρσης ή ανάκλησης αποφάσεων 
αναδάσωσης - Διευκρινήσεις». 

11. Την Εγκύκλιο Διαταγή του Υπουργού Περ/ντος 
και Ενέργειας αριθμ. 153373/441/22-2-2017 (ΑΔΑ: 
61ΤΗ4653Π8-Ω7Θ) "Περιοχές κηρυγμένων ως αναδα¬ 
σωτέων εκτάσεων στους δασικούς χάρτες". 

12. Την αριθμ. 5798/6-12-1989 (ΦΕΚ 759 Δ/29-12-1989) 
απόφαση Νομάρχη Χανίων, περί κήρυξης ως αναδασω¬ 
τέας έκτασης εμβαδού 120 στρεμμάτων στη θέση "Χά¬ 
σωνας" κοινότητας Ντερέ Ν. Χανίων" 

13. Την αριθμ. 6440/1 -9-2017 Έκθεση Φωτοερμηνείας 
της δασολόγου της υπηρεσίας Π. Πλαϊτάκη. 

14. Την αριθμ. 341-1847/Φ.1643/15-6-2017 εντολή Νο¬ 
μικού Συμβουλίου του Κράτους - Δικαστικού Γραφείου 
Χανίων. 

15. Την αριθμ. 5166/15-9-2017 έγγραφη απάντηση 
στη ανωτέρω σχετ. 12 εντολή του Δικαστικού Γραφεί¬ 
ου Χανίων συνοδευόμενο με απόσπασμα χάρτη Γ.Υ.Σ. 
αριθμ. φύλλου 9403/3 κλίμακας 1:5.000 επί του οποίου 
αποτυπώθηκαν και εμφανίζονται από το εμβαδόν των 
187.936,37 τ.μ. της συνολικά εκχερσωμένης έκτασης 
κατά το έτος 1989, επικαιροποιημένα πλέον κατά ΕΓΣΑ 
'87: Α) Η νομίμως ήδη από το 1976 εκχερσωθείσα δασική 
έκταση εμβαδού 89.999,50τ.μ., με υπ' αριθμ. 3553/2-12- 
1976 Απόφαση Νομάρχη Χανίων περί Έγκρισης εκχέρ- 
σωσηςτης. Β) Η νομίμως εκχερσωθείσα διότι αποδεικνύ- 
εται ως διαχρονικά γεωργική έκταση των τμημάτων 1 +2, 
εμβαδού 8.611,33 τ.μ. και Γ) Η παρανόμως εκχερσωθείσα 
δασική έκταση εκ των τμημάτων Α+Β+Γ συνολικού εμβα¬ 
δού 86.325,54 τ.μ., η οποία από εσφαλμένη τεχνική από¬ 
δοση των οριογραμμών που παρατηρήθηκαν πάνω στο 
φωτογραμμετρικό υπόβαθρο χάρτου κλίμακας 1:50.000 
και τις τότε (1989) μεθόδους και τεχνικά μέσα μετρή¬ 
σεων του εδάφους, δεν αποδόθηκαν σωστά η θέση, τα 
όρια και το εμβαδόν στην αναδασωτέα αριθμ. 5798/6- 
12-1989 (ΦΕΚ 759 Δ/29-12-1989) απόφαση Νομάρχη 
Χανίων, περί κήρυξης ως αναδασωτέας έκτασης εμβα¬ 
δού 120 στρεμμάτων στη θέση 'Χάσωνας" κοινότητας 
Ντερέ Ν. Χανίων". 

16. Την με αριθμ. 4578/14-5-2018 εισήγηση της 
Δ/νσης Δασών Χανίων, για την κήρυξη ως αναδασωτέας 
της δασικής έκτασης εμβαδού 86.325,54 τ.μ. στη θέση 
'Χάσωνας" τ.κ. Ντερέ δ.ε. Πλατανιά Δήμου Πλατανιά Π.Ε. 
Χανίων, κατόπιν επικαιροποίησης και ταυτοποίησης της 

συνολικώς παρανόμως εκχερσωμένης δασικής έκτασης 
από έτους 1989, ως και την Ανάκληση της αριθμ. 5798/ 
6-12-1989 (ΦΕΚ 759 Δ/29-12-1989) απόφασης Νομάρχη 
Χανίων, περί κήρυξης ως αναδασωτέας έκτασης εμβαδού 
120 στρεμμάτων στη θέση "Χάσωνας" κοινότητας Ντερέ Ν. 
Χανίων" για λόγους προδήλου σφάλματος τεχνικού χαρα¬ 
κτήρα διότι δεν αποδόθηκαν σωστά η θέση, τα όρια και το 
εμβαδόν αυτής και άρση της αναδάσωσης, αποφασίζουμε: 

Κηρύσσουμε ως αναδασωτέα την παρανόμως εκ¬ 
χερσωμένη από έτους 1989 δασική έκταση εμβαδού 
86.325,54 τ.μ. στη θέση "Χάσωνας" τ.κ. Ντερέ δ.ε. Πλα- 
τανιά Δήμου Πλατανιά Π.Ε. Χανίων, κατόπιν επικαιροποί- 
ησης και ταυτοποίησής της, και 
Ανακαλούμε την αριθμ. 5798/6-12-1989 (ΦΕΚ 759 Δ/ 
29-12-1989) απόφαση Νομάρχη Χανίων, περί κήρυξης 
ως αναδασωτέας έκτασης εμβαδού 120 στρεμμάτων 
στη θέση "Χάσωνας" κοινότητας Ντερέ Ν. Χανίων" και 
αίρουμε την αναδάσωση, για λόγους προδήλου σφάλ¬ 
ματος τεχνικού χαρακτήρα διότι δεν αποδόθηκαν σωστά 
η θέση, τα όρια και το εμβαδόν αυτής. 


Η ανωτέρω έκταση εμβαδού 86.325,54 τ.μ. στην θέση 
"Χάσωνας" τ.κ. Ντερέ δ.ε. Πλατανιά Δήμου Πλατανιά Π.Ε. 
Χανίων, απεικονίζεται στο συνημμένο τοπογραφικό διά¬ 
γραμμα επί αποσπάσματος χάρτη Γ.Υ.Σ. 9403/3 κλίμακας 
1:5.000, το οποίο αποτελεί αναπόσπαστο μέρος της πα¬ 
ρούσας και προσδιορίζεται επακριβώς από τις αντίστοι¬ 
χες συντεταγμένες στο Ε.Γ.Σ.Α. ’87. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 31 Μάίου2018 

Με εντολή Συντονίστριας 

Αποκεντρωμένης Διοίκησης 

Ο Προϊστάμενος 

Γενικής Διεύθυνσης Δασών και Αγροτικών 

Υποθέσεων Αποκεντρωμένης Διοίκησης 

ΑΝΑΣΤΑΣΙΟΣ ΙΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























